CELEX: 62019TN0636
Language: sk
Date: 2019-09-24 00:00:00
Title: Vec T-636/19: Žaloba podaná 24. septembra 2019 – Chemours Netherlands/ECHA

25.11.2019   
            
            
               SK
            
            
               Úradný vestník Európskej únie
            
            
               C 399/80
            
         
      Žaloba podaná 24. septembra 2019 – Chemours Netherlands/ECHA
      (Vec T-636/19)
      (2019/C 399/98)
      Jazyk konania: angličtina
      
         Účastníci konania
      
      
         Žalobkyňa: Chemours Netherlands BV (Dordrecht, Holandsko) (v zastúpení: R. Cana, E. Mullier a F. Mattioli, lawyers)
      
         Žalovaná: Európska chemická agentúra (ECHA)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil žalobu za prípustnú a opodstatnenú,
               
            
                  —
               
               
                  zrušil napadnuté rozhodnutie v rozsahu, v akom zahŕňa 2,3,3,3-tetrafluoro-2-(heptafluoropropoxy) propionovú kyselinu, jej soli a acylhalidy (vrátane akýchkoľvek jej individuálnych izomerov a kombinácií) do zoznamu látok vzbudzujúcich mimoriadne obavy ako látku vzbudzujúcu rovnaké obavy vo vzťahu k ľudskému zdraviu alebo v rozsahu, v akom zahŕňa 2,3,3,3-tetrafluoro-2-(heptafluoropropoxy) propionovú kyselinu, jej soli a acylhalidy (vrátane akýchkoľvek jej individuálnych izomerov a kombinácií) do zoznamu látok vzbudzujúcich mimoriadne obavy ako látku vzbudzujúcu rovnaké obavy vo vzťahu k životnému prostrediu,
               
            
                  —
               
               
                  uložil žalovanej povinnosť nahradiť trovy konania a
               
            
                  —
               
               
                  prijal akékoľvek ďalšie opatrenia, ktoré bude považovať za vhodné.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod založený na tom, že agentúra porušila článok 57 písm. f) nariadenia Európskeho parlamentu a Rady (ES) č. 1907/2006 (1) a prekročila svoju právomoc podľa tohto ustanovenia a dopustila sa zjavne nesprávneho posúdenia.
               
            
                  2.
               
               
                  Druhý žalobný dôvod založený na tom, že napadnuté rozhodnutie porušuje zásadu proporcionality, pretože nie je nevyhnutné ani vhodné.
               
            
         (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1).